open-index/open-wikipedia-markdown huggingface dataset:
Alvon Kurnia Palma

**Alvon Kurnia Palma** adolah surang aktivis di bidang hukum. Alvon dipacayo manjabat Katua Badan Pakarajo Yayasan Limbago Bantuan Hukum Indonesia (YLBHI) pariode 2011-2015, sasudah rasmi dilantiak pado 29 Januari 2012. Sabalunnyo, Alvon manjabat wakil katua pado limbago bantuan hukum tu.

Alumnus Universitas Andalas, Padang ko pernah mamimpin Limbago Bantuan Hukum (LBH) Padang, Sumatera Barat salamo duo pariode dari taun 2003 sampai 2009.

## Rujuak-an

## Pautan lua
*Penggeledahan Paksa Kantor YLBHI Dikecam
Surah Al-Falaq

**Surah Al-Falaq** adolah surah ka-113 dalam Al-Qur'an. Namo Al-Falaq diambiak dari kato Al-Falaq nan ado pado ayat partamo surah iko nan aratinyo wakatu subuh. Surat iko tagolong surah Makkiyah.

### Pokok-pokok isinyo
Parintah bia awak balinduang kapado Allah SWT dari sagalo macam kajahatan

### Bacaan
بِسْمِ اللّهِ الرَّحْمَنِ الرَّحِيمِ
# قُلْ أَعُوذُ بِرَبِّ الْفَلَقِ
# مِن شَرِّ مَا خَلَقَ
# وَمِن شَرِّ غَاسِقٍ إِذَا وَقَبَ
# وَمِن شَرِّ النَّفَّاثَاتِ فِي الْعُقَدِ
# وَمِن شَرِّ حَاسِدٍ إِذَا حَسَدَ

Aratinyo:
# Katokanlah: "Ambo balinduang kapado Tuhan Nan Manguasoi subuh,
# dari kajahatan makhluk-Nyo,
# jo dari kajahatan malam apobilo alah kalam bakapiciak,
# jo dari kajahatan padusi-padusi tukang sihir nan mahambuih pado buhua-buhua,
# jo dari kajahatan urang nan dengki apabilo inyo dengki".

## Kautamoan Surah Al-Falaq

Aisyah manarangkan: baso Rasulullah s.a.w. *pado satiok malam apobilo handak lalok, Baliau mambaco Surat Al-Ikhlas, Surah Al-Falaq jo Surah An-Nas, diambuihkan pado kaduo talapak tangan kamudian disapukan ka saluruah tubuah jo kapalo.*

Sayyidiah' Ali r.a. manarangkan: *pernah Rasulullah s.a.w. digigik kala, kamudian Baliau maambiak aia garam. Dibacokan Surah Al-Falaq jo Surah An-Nas lalu disapukan pado anggota badan nan digigik kala tadi.*

'Uqbah bin' Amir manarangkan, *katiko ambo sasek jalan dalam suatu pajalanan basamo jo Rasulullah s.a.w., Baliau mambaco Surah Al-Falaq jo Surah An-Nas jo ambo pun disuruah Baliau juo untuak mambaconyo.*

Barang siapo takanai panyakik dek pabuekan syaitan atau manusia, handaklah mambaco Surah Al-Falaq jo Surah An-Nas sabanyak 41 kali salamo 3 hari, 5 hari atau 7 hari baturuik-turuik.

Barang siapo nan takuik jo godaan syaitan atau manusia atau takuik dalam kalamnyo malam, atau takuik kajahatan manusia, bacolah Surah Al-Falaq jo Surah An-Nas sabanyak 100 kali.

## Hubungan Surat Al Falaq jo Surat An Naas
# Kaduo-duonyo samo-samo mangajakan kapado manusia, hanyo kapado Allah-lah manyarahkan palinduangan diri dari sagalo kajahatan.
# Surat Al Falaq mamarintahkan untuak mamohon palinduangan dari sagalo bantuak kajahatan, sadang Surat An Naas mamarintahkan untuak mamohon palinduangan dari jin jo manusia.
## Rujuakan
Arif Rahman Hakim

**Arif Rahman Hakim** () adolah mahasiswa Universitas Indonesia nan maningga karano ditembak wakatu balangsuangnyo demonstrasi mahasiswa nan manuntuik Tritura kapado pamarentahan Orde Lamo di bawah Presiden Soekarno pado tanggal 24 Februari 1966. Namonyo diabadian manjadi namo musajik di kompleks Universitas Indonesia (Kampus Salemba) jo namo sabuah satasiun radio swasta sarato namo kumpulan aktivis, iyolah *[[Laskar Arif Rahman Hakim]]*.

Arif nan laia di Palembang ko manamatkan SD jo SMP-nyo di Padang sabalun pindah ka Jakarta. Arif nan maningga pado umua pas 23 taun ko, adolah anak dari H. Syair jo Hakimah nan barasa dari Padang, Sumatera Barat.

## Rujuak-an

*Arif Rahman Hakim  Portal Resmi Provinsi DKI Jakarta. Diakses 27 April 2013.
Koto Perambahan, Kampar Timur, Kampar

**Koto Perambahan** marupoan salah satu desa nan talatak di kecamatan Kampar Timur, Kabupaten Kampar, provinsi Riau, Indonesia.
Febri Diansyah

**Febri Diansyah, [[Sarjana Hukum|SH.]]** adolah surang panggiat anti-korupsi Indonesia. Laki-laki nan laia di Padang, Sumatera Barat ko aktif di Limbago Swadaya Masyarakaik (LSM) nan bagarak di bidang pamantauan pambarantasan korupsi, iyolah Indonesia Corruption Watch (ICW). Febri ditampek-an dibagian program monitoring hukum jo paradilan, nan batugeh mamantau jalannyo proses paradilan kasus-kasus korupsi di Indonesia.

Febri aktif pulo manulih dibabarapoa media nasional sarupo Kompas sarato nan lain-lain. Karano kagiatannyo di ICW jo tulisan-tulisannyo nan tajam di media cetak sarato panyataan-panyatannyo dalam talk show di media elektronik, inyo dipandang sabagai salah surang tokoh mudo anti-korupsi di Indonesia. Febri Diansyah manyalasaikan pandidikan tingginyo di Fakultas Hukum Universitas Gadjah Mada, Yogyakarta pado taun 2007.

## Rujuak-an
Firdaus Ilyas

**Firdaus Ilyas** adolah surang panggiat anti-korupsi Indonesia. Firdaus bagabuang ka dalam Lembaga Swadaya Masyarakat (LSM) nan bagarak dalam pangawasan tindak pidana korupsi nan tajadi di Indonesia, iyolah Indonesia Corruption Watch (ICW). Di LSM tu, Firdaus Ilyas batugeh sabagai Koordinator Divisi Monitoring jo Analisa Anggaran ICW.

## Rujuak-an

## Pautan lua
*Twitter Firdaus Ilyas
Syamsir Alam

**Syamsir Alam** () adolah surang pamain bola Indonesia. Syamsir pernah bamain untuak salah satu klub MLS, DC United. Syamsir adolah lulusan dari SSB Depok (kini SSB Depok Jaya) katiko itu nan punyo SSB AS IOP iyolah almarhum Ronny Pattinasaranny datang mangunjuangi SSB nan disponsorinyo tu (SSB Depok), baliau kagum jo *skill* Syamsir Alam, akhianyo mamutuihan untuak mambaonyo ka SSB AS IOP, SSB nan didirian dek almarhum Ronny Pattinasarani. Syamsir pernah maikuti Piala Dunia U-11 Danone basamo Makassar FC nan mawakili Indonesia. Syamsir sempat pulo maikuti tes basamo tim junior dari Balando, Vitesse Arnhem jo Heerenveen  tapi sayang gagal. Syamsir adolah type striker pakarajo. Di kompetisi Liga U-17 Quinta Division 2008 inyo manjadi top skor dari tim SAD Indonesia sarato mambuek 15 gol dari 29 lago nan dilakoninyo. Syamsir dikataui sangek dakek jo palatiahnyo César Payovich.

## Karier
* SSB Depok (kini SSB Depok Jaya)
* SSB AS IOP
* SSB Makassar FC/ Timnas U-11 (ajang Piala Dunia U-11/Danone Nations Cup di Paris, Perancis 2003)
* Timnas U-14 (Piala Asia U-14 2004)
* Timnas U-23 2006 (magang) 
* Timnas U-19 (Pra Piala Asia U-19 2007 di Vietnam)
* PSJS Jr U-18
* Timnas U-17
* SAD Indonesia
* Timnas U-19 (Kualifikasi Piala Asia U-19 2009)
* Atletico Penarol (Uruguay)
* C.S. Visé
* DC United (MLS)

## Rujuak-an
Donal Fariz

**Donal Fariz** adolah surang panggiat anti-korupsi Indonesia. Donal bagabuang ka dalam Limbago Swadaya Masyarakaik (LSM) nan punyo kapadulian kapado pangawasan tindak pidana korupsi nan tajadi di Indonesia, iyolah Indonesia Corruption Watch (ICW). Di LSM ko, Donal Fariz batugeh sabagai Panaliti Hukum pado Divisi Hukum jo Monitoring Paradilan Indonesia Corruption Watch. 

Donal adolah alumni Fakultas Hukum Universitas Andalas, Padang, Sumatera Barat. Disampiang aktif sabagai panggiat anti-korupsi, Donal Fariz-pun jadi salah surang panguruih pado Ikatan Alumni Universitas Andalas (IKA Unand) Jabodetabek.

## Rujuak-an

## Pautan lua
*Virus Laten Korupsi
Suhatman Imam

**Suhatman Imam** (lahia di Padang, Sumatera Barat taun 1956) adolah surang pamain bola nasional Indonesia nan kudian jadi palatiah Semen Padang FC.

## Karier
### Bamain

Suhatman Imam dikana sabagai salah surang pamain tabaiak Indonesia di era akhia 70-an. Suhatman mamulai karier sipak bolanyo di PSP Padang sabalun direkrut dek PSSI untuak mampakuaik Tim Nasional Indonesia Senior dalam patandiangan Pra-Olimpiade di Jakarta pado taun 1975. Pado kajuaraan Asia taun 1977 di Bangkok Suhatman bahkan dipacayo manyandang ban kapten.

Sarupo pamain lainnyo, Suhatman-pun indak lupuit dari cidera, bahkan cidera nan didaritonyo pado taun 1978 tu sangaik parah sahinggo maakhiri kariernyo sabagai pamain sepakbola.

### Kapalatiahan
Karano kapiawaiannyo dalam sepakbola, Suhatman-pun didaulat dek KONI Sumatera Barat untuak manjadi palatiah tim daerah tu dalam Pakan Olahraga Nasional (PON) taun 1981. Dalam ajang PON tu Suhatman dianggap sukses malatiah tim sepakbola Sumbar, sahinggo inyo mangalami kamudahan untuak masuak bakarajo di Bank Dagang Negara (BDN) di Padang.

Pado taun 1985, Suhatman dimintak malatiah baliak . Nan kini ko P.S. Semen Padang mainginan santuhan tangan dinginnyo untuak mamoles klub tu dalam maadok-i kompetisi di liga Indonesia katiko itu iyolah Galatama. Pado 1992 Suhatman mambao Semen Padang manjuaroi Piala Indonesia sasudah manakuak Arema Malang. Karier kapalatiahan Suhatman indak baranti sampai disitu, inyo-pun kudian di angkek manjadi asisten palatiah PSSI senior, Ivan Toplak nan barasa dari Serbia. Bahkan diawal taun 90-an Suhatman dipacayo malatiah tim Primavera nan dibina dalam kompetisi pamain mudo di Italia nan kudian hasilnyo banyak malaiaan pamain bakualitas, sarupo Kurniawan Dwi Yulianto, Kurnia Sandy, Yeyen Tumena, Sugiantoro sarato nan lain-lain.

Pado taun 2010 klub Semen Padang-pun mamintaknyo baparan baliak, nan kini ko untuak manjadi panasehat teknik untuak palatiah Nil Maizar nan adolah mantan muriknyo. Salanjuiknyo inyo-pun diangkek manjadi direktur teknik. Sasudah Nil Maizar direkrut PSSI manjadi palatiah timnas senior, Suhatman-pun manggantiannyo manjadi palatiah kapalo. Pado pariode ko Suhatman bahasil mambao Semen Padang manjadi juaro LPI sarato masuak final ka Piala Indonesia 2011/2012.
 
## Pautan lua
*Semen Padang Pertahankan Suhatman Imam Sebagai Pelatih
*Suhatman Imam Pengawal Semen Padang Jadi Juara
Nasrul Koto

**Nasrul Koto** () adolah salah surang pamain sepak bola Indonesia pado era 80-an sampai jo 90-an. Nasrul marupoan pancetak gol tabanyak di Liga Galatama pado musim kompetisi 1987/1988.

## Latar balakang
Nasrul marupoan pamain sipak bola badarah Minangkabau, basuku Koto. Inyo adolah anak dari pasangan Isti Jangge jo Rosmani. Bakat sipak bolanyo manurun dari ayahnyo. Ayahnyo pernah manjadi pamain sepakbola di Binjai sabalun akhianyo tajun manjadi pangusaha konveksi. Kakaknyo Hambrita Koto-pun adolah pamain sipak bola profesional pulo.

## Kahidupan
Nasrul mamulai kariernyo pado taun 1983 di PSKB Binjai. Kudian Nasrul tapiliah manjadi salah surang pamain di skuat tim sepakbola Sumatera Utara di ajang PON XI di Jakarta. Sasudah tu Nasrul manjadi pamain profesional lalu bagabuang ka klub Arseto Solo. Basamo tim dari Surakarta ko lah pado musim kompetisi 1987/1988, Nasrul manjadi top skorer di Liga Galatama. Lalu pado musim kompetisi 1990-1992, Nasrul bahasil maantaaan Arseto Solo manjadi juaro Liga Galatama. Nasrul tacataik pernah sato mambela tim nasional Indonesia di babagai kajuaraan internasional. Taun 1987, Nasrul sato maantaan tim "Merah Putiah" marabuik madali ameh SEA Games 1987 di Jakarta.

## Karier
### Pamain
* PSKB Binjai (1983)
* Tim PON Sumatera Utara (1984)
* Arseto Solo (1985-1993)
* Aceh Putra (1993)
* Semen Padang (1994)
* Arseto Solo (1995-1997)
* Tim nasional King's Cup (1986)
* Tim nasional SEA Games (1987)
* Tim nasional Piala Kemerdekaan (1988-1989)
* Tim nasional Pra-Piala Dunia (1990)

### Palatiah
* Persibi Boyolali (2001)
* PSBS Bangkinang Pekanbaru (2002-2004)
* Persibi Boyolali (2005)
* Persip Pekalongan (2005)
* PSBS Bangkinang Pekanbaru (2006-10)
* PS Bengkulu (2010-2011)
* PSLS Lhoseumawe (2012-sekarang)

## Rujuak-an
Andre Rosiade

**[[Haji (gelar)|H.]] Andre Rosiade, [[Sarjana Ekonomi|S.E.]]** () adalah saurang pangusaha jo politikus Indonesia dari Partai Gerindra. Inyo manjabat sabagai Wakil Sekretaris Jenderal DPP Gerindra. Sawaktu kampanye Pilpres 2019, inyo marupoan juru bicara Badan Pemenangan Nasional (BPN) Prabowo-Sandi.

## Pandidikan
*SD Yos Sudarso, Padang
*SMP Yos Sudarso, Padang
*SMUN 2, Padang
*Fakultas Ekonomi Universitas Trisakti, Jakarta

## Kagiatan
### Usaho
*Konsultan di PT Indoconsult (2002-2003)
*Dirut PT Hasil Usaha Anak Bangsa (2003-sekarang)
*Dirut PT Kaze International Selaras
*Dirut PT Cahaya Azizah (2006-sekarang)
*Komisaris PT Garda Benteng Indonesia (2006-sekarang)
*Direktur CV Putri Pertama (2007-sekarang)
*Komisaris CV Ammar Jaya (2011-sekarang)

### Organisasi
*Katua KAMMI Jakarta Barat (2000)
*Presiden Mahasiswa Universitas Trisakti (2000-2001)
*Bandaharo DPP Dewan Tani Indonesia (2007-sekarang)
*Panguruih HIPMI Kota Padang (2010-2011)
*Panguruih HIPMI Sumbar (2011-sekarang)
*Katua Garakan Ayo Jadi Pangusaho Wilayah Sumbar BPD HIPMI Sumbar

## Kontroversi
Sangkek kampanye Pilpres 2019, Andre manyebarkan berita bohong soal isu Muhammad Zainul Majdi (TBG) sabagai ipar dari Luhut Binsar Pandjaitan, sakaitan jo dukungan TGB ka Jokowi. Andre mangandalkan sumber dari laman Wikipedia tanpa verifikasi, samantaro pihak Wikipedia alah maralat informasi tersebut dek indak punyo sumber. Andre malah maminta TGB jo Luhut untuak maagih klarifikasi sarato maminta WIkipedia hati-hati untuak maagih informasi. 

## Rujuak-an
Oyong Liza

**Oyong Liza** () adolah surang pamain bola Indonesia. Oyong Liza dikana sabagai pamain balakang timnas sipak bola Indonesia nan cukuik tangguh pado era taun 70-an. Pado era tu Timnas Indonesia dianggap labiah baiak dibandiang era-era lainnyo. Oyong Liza nan manyandang ban kapten dilangannyo tu satu angkatan jo Anjas Asmara, Ronny Pasla, Sutan Harhara, Suaib Rizal, Nobon Kayamudin, Junaedi Abdillah, Waskito, Iswadi Idris, Andi Lala sarato nan lain-lain.

Mareka tu adolah pamain-pamain tabaiak Indonesia nan masuak dalam skuat Timnas PSSI nan ampia sajo malolosan Indonesia ka Olimpiade. Dalam patandiangan Pra Olimpiade nan managangan malawan Korea Utara katiko itu, Timnas Indonesia akhianyo kalah malalui adu penalti sasudah skor tatap imbang walaupun alah malalui papanjangan wakatu.

Mantan pamain Persija ko bamain sabagai libero katiko Timnas Indonesia manahan imbang klub Manchester United (MU) pado taun 1975.

## Rujuak-an

## Pautan lua
*Detik Demi Detik Adu Penalti nan Akhirnya Membisukan 120,000 Supporter Indonesia di Senayan 1976
Dipo Alam

**[[Doktor|Dr.]] Dipo Alam** () adolah surang politisi nan manjabaik Sekretaris Kabinet (SesKab) Republik Indonesia pado Kabinet Indonesia Bersatu II. Sabalunnyo, mantan Katua Mikro Ekonomi ko dipacayo dek Presiden Susilo Bambang Yudhoyono sabagai Sekretaris Jenderal Organisasi Negara-negara Bakambang (*Developing Countries*) 8 atau D-8 pado taun 2006, nan bamarkas di Istanbul, Turki. 

Mantan panggiat kampus sarato Katua Umum Dewan Mahasiswa Universitas Indonesia ko alah mangabdi salamo 25 taun baiak di Badan Perencanaan Pembangunan Nasional sarato sabagai Deputi Menko Perekonomian, nan basingguangan jo NGO Internasional sarupo World Bank, Development Bank, nagaro Eropa sarato nan lain-lain.

## Pandidikan
*Sarjana Kimia, Fakultas MIPA, Universitas Indonesia (1978)
*Master of Engineering Management, George Washington University, Amerika Serikat (1983)
*Professional Degree, Industrial and Engineering Management, George Washington University, Amerika Sarikek (1984)
*Doctor of Science, George Washington University, Amerika Sarikek (1989)

## Karier
*Badan Parancanaan Pambangunan Nasional
*Deputi Menko Parekonomian
*Sekretaris Kabinet (2009)

## Organisasi
*Katua Umum Dewan Mahasiswa Universitas Indonesia 
*Sekretaris Jenderal Organisasi D-8 (2006) 

## Rujuak-an

## Pautan lua
*Dipo Alam Masuk Kabinet Indonesia Bersatu Jilid II Antara Sumbar, 06 Januari 2010. Diakses 6 Mei 2013.
Elmir Amien

**[[Insinyur|Ir.]], Elmir Amien** adolah surang panggiat Indonesia. Elmir marupoan pandiri sarato Katua Dewan Pambina Forum Indonesia Mudo (FIM) nan didirian basamo bininyo, Tatty Elmir. FIM adolah suatu forum nan mahimpun pamuda jo mahasiswa dari babagai daerah di Indonesia nan batujuan mambangun karakter jo potensi kaum mudo Indonesia. Elmir pernah pulo aktif sabagai Katua Dewan Tani sarato wakil Katua DPP Himpunan Alumni Institut Pertanian Bogor (IPB).

## Rujuak-an

## Pautan lua
*EMPOWERING RAMADHAN, INSPIRING INDONESIA  SeputarKampus.Com. Diakses 6 Mei 2013.
Irma Chaniago

**Irma Chaniago** nan banamo langkok **Irma Suryani Chaniago** adolah surang panggiat buruh sarato politisi Indonesia. Irma giat didunia politik sarato mamacik babarapo jabatan dalam Partai NasDem. Irma mamimpin salah satu organisasi sayok Partai NasDem, malalui jabatan sabagai Katua Umum DPP Garda Wanita Malahayati atau Garnita Malahayati nan diresmian pado tanggal 19 Juli 2011. Salanjuiknyo pado tanggal 2 September 2012 sayok baru Partai NasDem nan lain dideklarasian pulo nan banamo Garakan Massa Buruh (Gemuruh) NasDem nan dipimpin pulo dek Irma.

Sabalun tajun ka dunia politik, Irma Chaniago dikana sabagai salah surang tokoh aktivis buruh nan mambela kaum buruh.

## Rujuak-an
Iwan Piliang

**Iwan Piliang**, nan banamo langkok **Narliswandi Piliang**, adolah surang panggiat, wartawan, sarato panggiat *citizen journalism* (jurnalisme warga) Indonesia. Iwan pernah manyandang jabatan Katua Umum Pasatuan Wartawan Indonesia Reformasi (PWI-R). Iwan Piliang mulai dikana publik Indonesia katiko inyo ikuik aktif manyalidiki kasus kamatian nan diduga pambunuahan kapado David Hartanto Widjaja, surang mahasiswa Indonesia nan kuliah di Universitas Teknologi Nanyang, Singapura (NTU) pado taun 2009.
 
Namo Iwan Piliang samakin dikana urang banyak katiko pado Juli 2011 inyo malakuan wawancara malalui jaringan *skype* jo Muhammad Nazaruddin, surang buronan pihak kapolisian dalam kasus korupsi. Wawancara tu disiaran dek salah satu TV swasta nasional nan mandapek-an paratian gadang dari masyarakaik.

## Rujuak-an

## Pautan lua
*Iwan Piliang: Wartawan Penolak Amplop Kian Langka  TEMPO.CO, 14 November 2012. Diakses 6 Mei 2013.
Taher Marah Soetan

**Taher Marah Soetan** adolah surang wirausahawan sarato aktivis parintis kamardekaan Indonesia dari Padang, Sumatera Barat pado maso panjajahan Balando. Pado taun 1914, Taher basamo jo para saudagar lainnyo di kota Padang mandirian organisasi Sarikaik Usaho nan batujuan pado khusuihnyo malinduangi para saudagar pribumi di Sumatera  Barat dari dominasi para padagang Balando jo Tionghoa sarato pado umumnyo malakuan babagai macam garakan sosial jo politik dalam karangko anti-panjajahan. Taher Marah Soetan baparan sabagai panguruih sarato sekretaris pado Sarikaik Usaho nan didirian tu sarato mamimpinnyo sampai taun 1940 disampiang profesinyo sabagai agen palayaran di palabuahan kota Padang. Taher cuma manampuah pandidikan sampai kelas limo sakola dasar, namun inyo dikana sabagai surang nan idealis sarato pakarajo kareh nan punyo paratian nan gadang pado pancerdasan jo kamajuan bangso.

Ayah dari mantan Mantari Agamo Indonesia, Alm. Tarmizi Taher ko marupoan salah surang diantaro babarapo tokoh senior lainnyo nan dikagumi dek tokoh proklamator kemerdekaan Republik Indonesia sarato mantan wakil presiden Indonesia nan partamo, Mohammad Hatta.

## Rujuak-an
Djusril Djusan

**Djusril Djusan** (maningga 11 Juli 2004) adolah surang tokoh mahasiswa panggiat reformasi taun 1966 atau biaso disabuik eksponen '66 nan kudian hari manjadi politisi sarato manjadi anggota DPR-RI Komisi VIII dari Fraksi Karya Pambangunan (FKP). Djusril pernah pulo manjabat sabagai anggota Dewan Komisaris PT Semen Padang. Sabagai surang panggiat, Djusril Djusan pernah dipacayo manjadi Katua Presidium DPP Ikatan Keluarga Besar Laskar Ampera Arif Rahman Hakim. 

Djusril maningga dunia di Jakarta pado 11 Juli 2004 sasudah dirawat di RS MMC jo RS Harapan Kita karano panyakik jantuang nan didaritonyo .

## Rujuak-an

## Pautan lua
*Wawancara Djusril Djusan: "CPP Harus Tetap Dikembalikan kepada Pertamina"  Tempo, 8 Agustus 1998. Diakses 6 Mei 2013.
Mien Soedarpo

**Mien Soedarpo** () adolah surang tokoh panggiat padusi Indonesia. Mien pernah manjabat Katua Women's International Club pariode 1978-1980, lalu tapiliah baliak untuak pariode 1988-1990. 

## Kahidupan
Mien Soedarpo adolah anak katigo dari Syarifah Nawawi, surang tokoh pandidikan badarah Minangkabau jo Wiranatakusumah, surang bangsawan Sunda nan pernah manjabat bupati Cianjur, Jawa Barat sarato anggota Dewan Patimbangan Aguang.

Laki dari Mien adolah Soedarpo Sastrosatomo, surang panggiat pagarakan kamardekaan Indonesia. Dimaso-maso awal kamardekaan Indonesia Soedarpo bakiprah didunia usaho. Balakangan Soedarpo dikana sabagai salah surang konglomerat Indonesia nan mambangun parusahoan palayaran raksasa Samudera Grup. Pakawinan mareka alah dikaruniai tigo urang anak.

Mien nan banamo asli Minarsih Wiranatakusumah tu alah maningga dunia pado tanggal 16 Januari 2013 di Rumah Sakit Abdi Waluyo, Jakarta dalam umua ampia 89 tahun.

## Rujuakan

## Pautan lua
*Syarifah Nawawi : Wanita Minang Pertama Yang Mengecap Sistem Pendidikan Eropa  Minang Forum. Diakses 6 Mei 2013.
Pius Lustrilanang

**Pius Lustrilanang** () adolah surang panggiat sarato politisi Indonesia. Namo Pius sempat populer pado akhia taun 90an, katiko Pius malapor ka Komnas HAM tantang panculikan sarato panyakapan nan dialaminyo salamo 2 bulan, nan dilakuan dek urang-urang indak dikenal. Maso tu adolah sasaat sabalun kajatuahan Presiden Soeharto, nan diwarnai jo kagaduahan politik sarato kaamanan. Banyak tajadi paristiwa panculikan jo kasus urang ilang. Sabagai surang panggiat, Pius giat sabagai Sekretaris Jenderal Solidaritas Indonesia untuak Amien jo Mega (SIAGA). Baitu karehnya takanan nan dialaminyo, sahinggo Pius pai ka Balando untuak mahindari taulangnyo kajadian buruak manimponyo baliak.

### Kaluarga jo pandidikan
Pius Lustrilanang barasa dari kaluarga intelektual nan bukan panggiat. Ayahnyo nan badarah Minangkabau, Djamilus Zainuddin, adolah surang Profesor nan jadi Guru Basa di Fakultas Teknik Kimia, Universitas Sriwijaya Palembang, sadangkan ibunyo, Fransiska Sri Haryatni adolah surang padusi badarah Jawa.

Pius pernah manampuah pandidikan di Kolese de Britto, Universitas Katolik Parahyangan jo Universitas Indonesia.

### Karier
Pandidikan nan Pius jalani pado jurusan Fisipol Universitas Katolik Parahyangan baperan pulo dalam mandorongnyo bakarier di dunia politik. Dari surang panggiat, Pius akhianyo tajun ka politik lalu masuak ka partai Gerindra. Pado pemilu taun 2009 Pius bahasil mandapek-an suaro nan cukuik untuak maantaannyo duduak di kurisi DPR RI sabagai wakil rakyaik nan lah mamiliahnyo untuak pariode taun 2009-2014. Jabatan lain nan dipaciknyo adolah CEO dari PT Brigass Trilanang Security.

## Rujuak-an

## Pautan lua
*Profil Pius Lustrilanang merdeka.com, Diakses 6 Mei 2013.
Rafendi Djamin

**Rafendi Djamin** () adolah surang panggiat HAM jo demokrasi di Indonesia sarato ASEAN. Wakatu barado di Amsterdam, Balando, Rafendi mandirian Indonesia's Forum for Human Dignity (InFoHD) sarato manjabat sabagai katua dari taun 1992 sampai 2003. InFoHD batujuan mampakuaik jo mamfasilitasi pangambangan HAM di Indonesia. Pado taun 2003 Rafendi baliak ka Indonesia, lalu ikuik mandirian Human Rights Working Group hasil koalisi babarapo LSM. Tujuan dari pandirian limbago tu untuak mangoordinasian sarato mangimplementasian advokasi aturan-aturan HAM internasional di Indonesia.

Komisi Antar-pamarentah ASEAN untuak Hak Asasi Manusia atau AIHRC jadi wadah baru dek Rafendi Djamin untuak bakiprah dalam managak-an HAM jo demokrasi. Rafendi tapiliah manjadi komisioner HAM dari Indonesia di limbago tu. Rafendi satu-satunyo komisioner di komisi itu nan barasa dari unsur masyarakaik sipil, sadangkan komisioner lainnyo barasa dari unsur pamarentah baiak nan masih aktif maupun nan alah pansiun dari birokrasi. Rafendi Djamin nan badarah Minang jo Jawa ko laia di Padang, Sumatera Barat pado tanggal 7 November 1957.

## Pandidikan
*Fakultas Ilmu Sosial dan Ilmu Politik Universitas Indonesia (1981)
*Master Degree di Institute of Social Studies, Den Haag, Balando (1984-1986)

## Karier
*Komisioner AIHRC (komisi antar pamarentah ASEAN untuak HAM) (2009)
*Pandiri jo Koordinator Human Right Working Group (2003)
*Pandiri jo Katua Indonesia’s Forum for Human Dignity (InFoHD), Amsterdam, Balando (1992-2003)

## Rujuak-an
Utami Roesli

**[[Dokter|dr.]], Utami Roesli, SpA, IBCLC, FABM** () adolah surang dotor Indonesia. Utami dikana sabagai surang panggiat nan gigiah mampajuangan hak-hak bayi untuak mandapek-an ASI nan baiak. Manuruik Utami bayi indak sapantasnyo diagiah susu formula nan barasa dari susu jawi.

Sabagai surang panggiat jo pajuang ASI, Utami jo babarapo urang tokoh lainnyo mandirian limbago Sentra Laktasi Indonesia (Selasi) sarato manjabat sabagai katuanyo. Disampiang tu Utami bapraktek pulo di Klinik Lakstasi Rumah Sakit St. Carolus Salemba, Jakarta.

Kagigiahan Utami mangampanyean ASI eksklusif sarato maajaan "Inisiasi Menyusui Dini" indak talapeh dari pangalaman paiknyo katiko gagal manyusui 2 urang anaknyo sacaro samparono atau eksklusif iyolah salamo 2 taun.

## Latar balakang
Utami Roesli nan badarah Minangkabau dari inyiaknyo, sastrawan tanamo Marah Roesli adolah kakak kanduang pulo dari musisi Harry Roesli sarato putri dari Roeshan Roesli, surang parwira tinggi TNI nan pernah manjabat Komandan Puspomad. Dari hasil panikahannyo, Utami dikaruniai 2 urang anak sarato 3 urang cucu.

## Pandidikan
*Luluih Fakultas Kedokteran Universitas Padjajaran, Bandung (1972) 
*Luluih Pandidikan Spesialis Anak Fakultas Kedokteran Unpad, Bandung (1980) 
*Luluih Master Business Administration, University of the City of Manila, Manila, Filipina (1994)

Pandidikan tambahan
*Pandidikan neonatologi di Sint Raadbout Hospital, Nijmegen, Balando (1987)
*Sertifikasi konsultan laktasi dari International Board Certified Lactation Consultant (IBCLC) (2001) dan disertifikasi ulang (2006)
*Maraiah gala Fellow of Academic Breastfeeding Medicine (FABM) dari American Academic Breastfeeding Medicine (2008)

## Pangaragoan
*Tando Kahormatan Satya Lancana Karya 20 taun dari Presiden RI, B.J. Habibie (1999)  
*Tando Pangaragoan Bakti Karya Husada Tri Windu dari Mantari Kasehatan RI, Farid Anfasa Moeloek (1999) 
*Tando Pangaragoan Ksatria Bakti Husada ARUTALA dalam pambangunan nasional di bidang kasehatan dari Mantari Kasehatan RI, Achmad Sujudi (2001) 
*Piagam Pangaragoan ateh paran sarato aktif dalam manyuksesan panyalanggaraan Pakan ASI sa-Dunia taun 2006 dari Mantari Nagaro Pambadayoan Padusi (2006)
*Tando Pangaragoan sabagai tokoh nan konsisten dalam pangambangan program ASI eksklusif dari IDAI cabang DKI Jakarta (2006)  
*Tando Pangaragoan Wahidin Sudirohusodo ateh jasonyo dalam pangambangan program ASI eksklusif dari IDI (2006)  
*Dilantiak sabagai Duta IDI (2007-2008)  

## Rujuak-an
Tatty Elmir

**Tatty Elmir** () adolah saurang panulih, jurnalis sarato panggiat Indonesia. Tatty dikana pulo sabagai Direktur Eksekutif Djakarta Public Society. Tatty Elmir mamulai karier jurnalistiknyo di Harian Haluan jo Radio Arbes di Padang, Sumatera Barat. sasudah tu kariernyo-pun balanjut di Radio ARH Jakarta, Radio Suara Surabaya, sarato Radio Bahana. Sabagai panulih, Tatty alah mahasilan babarapo buku, diantaronyo *The Hidden Forest*, *Berani Mencoba Berani Berbeda!* sarato nan lain-lain. Sadangkan sabagai panggiat, Tatty aktif pulo di babagai organisasi sosial kamasyarakatan, diantaronyo sabagai pandiri jo panguruih Forum Indonesia Mudo (FIM) sarato panguruih Aliansi Selamatkan Anak Indonesia (ASA Indonesia).

## Pandidikan jo palatiahan
*Kursus Ilmu Jurnalistik
*Palatiahan Radio Journalism di Voice of America, Washington DC 
*Palatiahan di National Public Radio
*Palatiahan tantang TV Production dari jaringan W HYYIKY W, Philadelphia

## Karya tulih
**The Hidden Forest*
**Biarkan Warna Bicara - Kerudung Apik untuk Berbagai Suasana Hati*
**Ceria Bergaya - Kerudung Apik untuk Remaja Aktif dan Olah Raga* 
**Ceria Bergaya - Kerudung Apik untuk Aktivitas Outdoor dan Olah Raga*
**Berani Mencoba Berani Berbeda!*
**Keydo* (novel)

## Kagiatan
*Pandiri jo Panguruih Forum Indonesia Mudo (FIM)
*Direktur Eksekutif Djakarta Public Society
*Panguruih Aliansi Selamatkan Anak Indonesia (ASA Indonesia)

## Rujuak-an

## Pautan lua
*Tentang FIM  Situs Forum Indonesia Muda. Diakses 6 Mei 2013.
*Bagaimanakah Sebuah Pernikahan dapat Mengubah Suatu Bangsa?  Kompasiana, 06 Juli 2011. Diakses 6 Mei 2013.
Yetty Rizali Noor

**Drg. Yetty Rizali Noor** (laia di Balando taun 1924 - maningga taun 1982 pado umua 58 taun) adolah surang pajuang, pandidik, panggiat padusi sarato anggota DPR RI dari Fraksi Karya Pambangunan di maso Orde Baru. Yetty pernah pulo bakagiatan sabagai Dekan Fakultas Kedokteran Gigi Universitas Trisakti, Katua Umum Kowani (Kongres Wanita Indonesia), Katua PERWARI (Persatuan Wanita Republik Indonesia) sarato pandiri sakaligus panguruih ISWI (Ikatan Sarjana Wanita Indonesia) sarato babagai kagiatan lainnyo.

## Kahidupan
Yetty adolah putri dari surang pakar Bahaso Indonesia takamuko, Sutan Muhammad Zain jo Siti Murin nan barasa dari Sungai Pasak, Padang Pariaman, Sumatera Barat. Yetty marupoan anak ka limo dari tujuah basaudaro. Kakak tatuonyo, Zairin Zain (laia di Jakarta taun 1913) adolah surang pajuang kamardekaan sarato diplomat Indonesia, sadangkan adiaknyo, Harun Zain (laia di Jakarta 1 Maret 1927) pernah manjabat Rektor Universitas Andalas, Padang, Gubernur Sumatera Barat sarato Mantari Tanago Karajo jo Transmigrasi di maso Orde Baru.

Yetty Rizali Noor maningga dunia pado taun 1982 pado umua 58 taun karano tumor paru-paru nan didaritonyo.

## Rujuak-an

## Pautan lua
*Yetty Rizali Noor Putri Tunggal Sutan Muhammad Zain dan Siti Murin
Ilyas Ya'kub

**H. Ilyas Ya'kub** biaso pulo ditulih **Ilyas Yacoub** (laia di Asam Kumbang, Bayang, Pasisia Salatan, Sumatera Barat, 1903 – maningga di Koto Barapak, 2 Agustus 1958 pado umua 55 taun) adolah surang ulama sarato pajuang kamardekaan Indonesia dari Pasisia Selatan, Sumatera Barat.

## Pahlawan Nasional
Ilyas Ya’kub adolah surang ulama lulusan Mesir, diangkek manjadi Pahlawan Kamardekaan Republik Indonesia malaui SK-Mensos RI Nomor: Pol-61/PK/1968, tanggal 16 Desember 1968, lalu dikukuahan baliak jo Kaputusan Presiden RI (Kepres-RI) Nomor 074/TK/Tahun 1999 tanggal 13 Agustus 1999 sarato dianugarahi tando kahormatan Bintang Mahaputra Adipradana ateh jasonyo mampartahankan prinsip-perinsip kamardekaan dari ancaman kolonialisme Balando sakaligus manggarak-an kamardekaan RI jo resiko dibuang Balando ka Digul (di Papua – Indonesia kini) sarato babarapo tampek di Malaysia, Singapura, Brunei, Australia sarato nan lain-lain. Baliau pernah mamimpin mahasiswa Malaysia-Indonesia di Mesir, sarato mandirian Partai Politik PERMI (Persatuan Muslim Indonesia, 1932) nan babasis pado limbago-limbago pandidikan Islam di Indonesia. Baalasan pulo karano kamampuan jo jasonyo sabagai ulama, tokoh pandidikan sarato politikus Islam di awal kamardekaan (1948) baliau dipacayo pado nagari nan Islam sarato samangaik malayunyo kuaik sabagai Katua DPR Provinsi Sumatera Tangah marangkap penasehat Gubernur.

## Rujuak-an
* Abdul Munaf Al-Amin, Imam Maulana, tt. Muballigh Al-Islam. Padang: PP Batangkabung.
* Mardanas Safwan, dkk., ed., 1997 Sejarah Pendidikan Daerah Sumatera Barat. Jakarta: Departemen Pendidikan dan Kebudayaan RI
* Edwar, ed., 1981 *Riwayat Hidup dan Perjuangan 20 Ulama Sumatera Barat. Padang: Islamic Centre Sumatera Barat
* Mestika Zed, Dr., ed, 2002 Riwayat Hidup dan Perjuangan Ulama Sumatera Barat. Padang: IAIN-IB Press – Angkasa – ICSB.
* Nirmawati, 1984 Tinjauan tantang Sejarah Perjuangan Haji Ilyas Ya’kub (skripsi). Padang: Fakultas Adab IAIN-IB.
* Schrieke, BJO., terj., 1973 Pergolakan Agama di Sumatera Barat, Sabuah Sumbangan Bibliografi. Jakarta: Bhratara.
* Taufik Abdullah, ed., 2003 Ensiklopedi Tematis Dunia Islam, Dinamika Masa Kini. Jakarta: PT.Ichtiar Baru van Hoeve.
* Yulizal, Yunus, 1999 Sastra Islam, Kajian Syair Apologetik Pembela Tarekat Naqsyabandi Syeikh Bayang. Padang: IAIN-IB Press.

## Pautan Lua
* http://wawasanislam.wordpress.com/2008/05/29/ilyas-ya%E2%80%99kub-1903-1958-ulama-dan-pahlawan-nasional-indonesia/
Yeni Rosa Damayanti

**Yeni Rosa Damayanti** () adolah surang panggiat jo pajuang demokrasi jo reformasi Indonesia. Namonyo sangek populer diawal jo patangahan taun 90-an. Katiko itu Yeni surang gadih rancak nan sangek barani manantang sarato mangkritik pamarentahan Soeharto jo Orde Baru-nyo nan masih sangek kuek. Panggiat LSM PIJAR ko sempat dipanjaro sataun karano kabaraniannyo manuntuik kapado MPR supayo Soeharto dibao kamuko Sidang Istimewa MPR pado taun 1993.

Indak lamo sasudah bebas dari panahanan tu Yeni pai ka Balando manaruih-an pandidikannyo di Institute of Social Studies, Den Haag, Balando untuak kuliah soal Women & Development Studies. Di nagari Balando Yeni-pun indak pernah baranti manyuarokan demokrasi jo reformasi untuak Indonesia. Akibaik kagiatannyo tu Yeni-pun dipasulik untuak pulang ka tanah aia. Pamarentah malalui KBRI di Balando indak mambari izin papanjangan paspornyo, sahinggo Yeni indak dapek pulang ka Indonesia. Sasaat  sasudah kajatuahan Soeharto Yeni-pun mandapek izin papanjangan paspor sahinggo inyo-pun pulang ka tanah aia sacapeknyo. Kapulangan Yeni disambuik dek kawan-kawan sapajuangannyo sasamo panggiat.

## Pandidikan
*Sekolah Dasar Bakti Polonia, Jakarta Timur
*SMAN I Boedi Oetomo, Jakarta
*Fakultas Biologi Universitas Nasional, Jakarta
*Institute of Social Studies, Den Haag, Belanda

## Rujuak-an
Adnan bin Saidi

**Adnan bin Saidi** atau lebiah dikana sabagai Lt. Adnan Saidi dilaiaan di Kampuang Sungei Ramal, Kajang, Selangor pado taun 1915. 

Adnan Saidi marupoan anak suluang dalam kaluarga katurunan Minangkabau. Beliau adolah anak patamo dari ibu Raibah bin Rajo Nan Kayo, pasukuan Malayu Nagari Biaro Gadang. Apaknyo Buyung Saidi Sutan asa suku Jambak Tanjung Alam, parantau Ampek Angkek ka Kolang, Kajang, Selangor, Malaya. Apak jo ibunyo pulang baliak ka kampuang di Tanjung Alam pado Desember 1942, karano takuik Kempetai Japang mamburu kaluargo dari eks Tantaro Karajaan Inggirih. 

Adiak-adiaknyo, Ahmad bin Saidi jo Amarullah bin Saidi marupoan anggota tantara pulo. Ahmad Saidi tabunuah dalam patampuran sasudah mamasuki angkatan lauik pado taun 1939. Kapanyo, HMS Pelanduk, dikaraman dek Japang dalam palayaran ka Australia. Adiaknyo nan paliang mudo, Amarullah Saidi konon tantaro juo tapi di Bukittinggi, Indonesia pado taun 1946-1949, bukan tantaro Karajaan Inggirih di Malaya. Baliau salamaik dari paparangan, kudian tingga jo manatap di Kajang, Selangor. 

Istri dari Adnan bin Saidi adolah Sofia anak parantau Bukittinggi asa Mandiangin, Tabek Sarojo.

Adnan Saidi manarimo pandidikan di Pekan Sungei Ramal dalam pangaruah Inggirih. Adnan adolah palajar nan rajin sarato sukses dalam sakolanyo. Sasudah manyalasaian pandidikannnyo, Adnan tapiliah sabagai guru palatih jo maaja salamo labiah sataun. Adnan Saidi kudian mamutuih-an untuak mamasuak-i dunia tantara. 

Pado taun 1933, katiko baumua 18 taun, Adnan Saidi bagabuang jo Resimen Malayu (*Malay Regiment*). Satahun kudian, Adnan tapiliah sabagai anggota tabaiak. Pado taun 1936, Adnan dilantiak jo pangkek sersan, kanaikan pangkek nan patuik untuak surang tantara mudo. Pado taun 1937, Adnan Saidi tapilih mawakili paletonnyo dalam parade mambari hormat di London untuak manyambuik panobatan King George VI. Indak lamo sudah tu, Adnan Saidi mandapek-an kanaikan pangkek manjadi Kompeni-Sarjan-Major sarato ditugeh-an ka Singapura untuak maikuti kursus latihan pagawai. Sasudah manamaik-an kursus sabagai letnan kaduo, Adnan Saidi dilantiak sabagai katua Peleton katujuah, ‘C’ Coy.

Adnan bin Saidi wafaik dalam suatu patampuran sengit jo pihak Japang di Bukit Candu.

## Pautan lua
* ''Reflections at Bukit Chandu'', dari laman Arsip Negara Singapura 
* Laman Rejimen Askar Melayu DiRaja
Yozar Anwar

**Yozar Anwar** (laia di Sungai Panuah, Kurinci, Hindia Balando, 17 Oktober 1940 - maningga di Jakarta, 1999 pado umua 59 taun) adolah surang pamimpin panggiat mahasiswa Indonesia pado taun 1966 nan kudian bakarir sabagai wartawan jo panulih buku. Jabatan tarakhia nan dijalaninyo adolah General Manager (GM) parusahoan majalah Pertiwi.

Sambia manimbo ilmu di Amerika Serikat di awal taun 1960-an, Yozar giat manulih nan dimuek di harian Sinar Harapan nan tabik di Jakarta katiko itu. Pado maso revolusi 1965 Yozar tamasuak salah surang pimpinan mahasiswa demonstran. Yozar pernah manjadi salah surang katua Presidium Kesatuan Aksi Mahasiswa Indonesia (KAMI). Catatan hariannyo di maso revolusi tu, "Revolusi Mahasiswa" kudian ditajamahan kadalam bahaso Balando dek surang panulih, Beb Vuyk.

Karier profesionalnyo sabagai wartawan bamulo pado taun 1969 katiko Yozar manjadi wartawan di harian Pedoman. Katiko harian itu dibreidel panguaso Orde Baru, Yozar pindah ka majalah Kartini. Yozar sempat pindah ka majalah Sarinah sabalun ka majalah Pertiwi lalu kudian manjadi General Manager (GM) parusahoan majalah tu. Yozar Anwar-pun manulih novel jo babarapo buku, diantaronyo novel Cinta Pop di Hawaii sarato buku Protes Kaum Muda, Pergolakan Mahasiswa Abad ke-20 sarato babarapo buku lainnyo.

## Kaluarga
Yozar marupoan anak bungsu dari duobaleh urang basudaro nan kudian tingga sapuluah urang karano duo urang diantaronyo maningga katiko masih bayi. Yozar adolah anak dari surang Damang Kurinci jo Padang pado maso kolonial, Anwar gala Maharajo Sutan jo ibu nan banamo Siti Safiah. Kaduo urangtuonyo barasa dari Sumatera Barat. Babarapo urang kakaknyo manjadi tokoh nan dikana masyarakaik pulo, iyolah Johnny Anwar, surang polisi nan pernah manjabat Panglimo Angkatan Kapolisian (Pangak) XVIII Sulawesi Salatan-Tanggara, Rosihan Anwar, surang tokoh wartawan sarato pandiri koran Pedoman, Junisaf Anwar, surang wartawan pulo nan pernah manjabat sabagai Pamimpin Redaksi Kantua Barito Antara, sarato Roesman Anwar, surang profesional nan pernah manjabat sabagai Direktur Utama Pelni.

## Rujuak-an
Joserizal Jurnalis

**Joserizal Jurnalis** () adolah surang dotor sakaligus panggiat nan mambantu masyarakaik korban parang. Jose-pun marupoan pandiri organisasi kamanusiaan Mer-C (*Medical Emergency Rescue Committe*) nan malakuan patolongan medis dalam wilayah-wilayah konflik jo paparangan. Jose manyalasaian pandidikan kadotoran di Fakultas Kedokteran Universitas Indonesia nan maambiak spesialis badah umum. 

## Di daerah konflik
Jose alah malakuan patolongan pado babarapo wilayah konflik, antaro lain di Maluku, Mindanao, Afghanistan, Irak, jo Gaza. Dalam malakuan tugehnyo di daerah konflik Jose acok mangalami katabatehan paralatan. Di Maluku misalnyo, Jose harus maamputasi kaki korban jo garagaji kayu. Samantara di Afghanistan, Jose sempat kahabisan jarum suntik.

## Kaluarga
Joserizal manikah jo surang padusi nan banamo Dian Susilawati sarato alah dikaruniai tigo urang anak, iyolah Aisha, Nabila, jo Saladin. Jose marupoan putra dari Jurnalis Kamil, surang akademisi nan pernah manjabat Rektor Universitas Andalas, Padang, Sumatera Barat pado pariode 1984-1993, sadangkan ibunyo, Zahara Idris surang akademisi pulo.

## Rujuak-an
Halimah Agustina Kamil

**Halimah Agustina Kamil** atau labiah dikana jo namo **Halimah Bambang Trihatmodjo** adolah mantan istri dari pangusaha Bambang Trihatmodjo, nan dikana sabagai putra mantan Presiden RI, Soeharto. Halimah lahir 24 Maret 1960 di New York, Amerika Serikat. Halimah manikah jo Bambang pado tanggal 24 Oktober 1981. Panikahan mareka tu alah dikaruniai tigo urang anak, iyolah Gendis Siti Hatmanti, Panji Adhikumoro jo Bambang Aditya Trihatmanto. 

Namun, sasudah iduik basamo salamo kurang labiah 26 taun, rumah tanggo mareka maadok-i pasoalan serius lalu akhianyo mamasuak-i maso pasidangan untuak proses pacaraian. Pamicu pacaraian mareka adolah adonyo pihak katigo, iyolah Mayangsari, surang panyanyi nan sacaro diam-diam dinikahi dek Bambang. Panikahan nan balangsuang sacaro siri di sakitar bulan Juli 2000 tu, akhianyo mambarian surang bayi padusi banamo Kirania Siti Hartinah kapado pasangan Bambang jo Mayangsari.

Halimah basamo jo anak-anaknyo jo raso kacewa pernah malakuan tindakan panyarangan ka rumah bini mudo Bambang, Mayang. Mareka manabrak-an oto nan ditumpangi ka paga rumah Mayang sarato tajadi pulo pamukulan dek anak kaduo mareka, Panji kapado ayahnyo, Bambang. 

Karano tajadinyo pacaraiannyo tu, babarapo pihak manyabuik Halimah marupoan salah surang jando takayo di Indonesia. Halimah pernah pulo giat dalam babagai kagiatan sosial, diantaronyo sabagai Katua Umum Garakan Nasional Urangtuo Asuah (GN-OTA).

## Latar balakang
Halimah marupoan putri dari surang diplomat Indonesia badarah Minangkabau, Abdullah Kamil jo surang padusi asa Thailand, Achara. 

## Rujuak-an
*Setelah 26 Tahun Bersama TabloidNova.com. Diakses 8 Mei 2013. 
*Halimah Agustina Kamil  KapanLagi.com. Diakses 8 Mei 2013.
Aulia Rahman

**[[Doktor|Dr.]], Aulia Rahman [[Sarjana Hukum|SH.]], MSi.** () adolah surang politisi Indonesia. Aulia marupoan anggota Fraksi Partai Golkar di DPR RI sarato anggota Komisi III DPR RI. Sakitar 30 taun sudah Aulia Rahman bakiprah di dunia politik.

Aulia tamasuak salah surang politisi senior dari Partai Golkar sarato mantan anggota DPP dari partai tu. Ampia saluruih karier politiknyo diabdian sabagai wakil rakyaik jo caro manjadi anggota dewan dari Golkar. Aulia dianggap sangaik sukses bakarier di partai balambang batang baringin tu. Pado taun 1993 Aulia dipacayo manjabat wakil Sekjen DPP Golkar. Aulia mangawali kariernyo dari partai Golkar, nan kudian maantaannyo manjadi anggota MPR RI sabalun bakiprah di DPR RI.

#### Kapamimpinan
Aulia Rahman adolah alumni Fakultas Hukum Universitas Indonesia. Aulia pernah dipacayo manjadi anggota senat mahasiswa di fakultas tu lalu duo taun sasudah itu Aulia-pun tapiliah manjadi Sekretaris Jenderal Dewan Mahasiswa Universitas Indonesia untuak maso tigo taun. Pado taun 2001 Aulia manyalasaian pandidikannyo di Universitas Indonesia bidang Ilmu Politik sarato maraiah gala Magister, lalu gala Doktor Hukum Tata Negara-pun bahasil diraiahnyo pado taun 2007.

Di tingkek internasional, Aulia Rahman sempat maikuti palatihan kapamimpinan dalam program Training Youth Leader nan disalanggaraan di New York pado taun 1970 nan dibiayai dek PBB. Palatihan tu manjadi batu loncatan bagi Aulia untuak baparan di kancah internasional, lalu Aulia-pun bahasil tapiliah sabagai Sekretaris Jenderal Organisasi Dewan Mahasiswa sa Asia-Australia. Sabuah pancapaian lua biaso, nan mambueknyo samakin basumangaik mandalami ilmu politik.
 
#### Kaluarga
Aulia Rahman manikah jo surang padusi nan banamo Poerwati Soebosity sarato dikaruniai duo urang anak.

#### Pandidikan
*S1 Universitas Indonesia (1983)  
*S2 Program Magister Universitas Indonesia (2000)  
*S3 Doktor Fakultas Hukum Universitas Indonesia (2001)

#### Karier
* Katua Departemen Pamuda DPP Golkar
* Kapalo Bidang Cendekiawan jo Lua Nagari DPP Golkar
* wakil Sekretaris Jenderal Partai Golkar
* Anggota MPR RI
* Anggota DPR RI

## Rujuak-an

*Profil Aulia Rahman  Situs Resmi DPR-RI. Diakses 8 Mei 2013.
*Profil Aulia Rahman  Merdeka.com. Diakses 8 Mei 2013.
Linda Amalia Sari

**Linda Amalia Sari, Sip** () adolah surang tokoh padusi Indonesia. Linda manjabat sabagai Mantari Negara Pambadayoan Padusi jo Palinduangan Anak Republik Indonesia pado Kabinet Indonesia Basatu II, sarato mantan katua umum Kongres Padusi Indonesia (Kowani) pariode 2004-2009.

## Kaluarga
Linda Amalia Sari adolah putri dari surang ayah nan badarah Malayu-Jawa sarato ibu nan badarah Minang-Batak. Ayahnyo, Letjen. (Purn.) Achmad Tahir dikana sabagai salah surang tokoh tantara Indonesia nan pernah manjabat sabagai Mantari Kabudayoan jo Pariwisata dalam Kabinet Pembangunan IV.. 

Linda manikah jo Letjen (Purn) Agum Gumelar, nan pernah manjabat Mantari Pahubuangan pado Kabinet Gotong Royong sarato tokoh tantara jo politik Indonesia. Salah surang manantu mareka dikana sabagai atlet bulutangkis nasional, iyolah Taufik Hidayat.

## Kagiatan
*Anggota DPR dan MPR (1992)
*Katua Yayasan Kasalamatan Payudara
*Katua Umum Kongres Wanita Indonesia (Kowani) (2004)
*Mantari Nagaro Pambadayoan Padusi jo Palinduangan Anak Republik Indonesia (2009)

## Rujuak-an
Rais Abin

**[[Letnan Jenderal|Letjen.]] ([[Purnawirawan|Purn.]]) [[TNI]] [[AD]], Rais Abin** () adolah salah surang tokoh tantara dan diplomat Indonesia. Dipuncak karirnyo Rais pernah manjalanan tugeh internasional sabagai Panglimo Pasukan Padamaian PBB di Timur Tangah. Babagai jabatan pernah disandangnyo antaro lain Sekjen KTT Non Blok pariode 1991-1992, duta basa RI di Malaysia jo Singapura sarato nan lain-lain.

Sasudah masuak maso pensiun baliau disarahi amanah sabagai Katua Umum Legiun Veteran Republik Indonesia (LVRI). Ateh jaso-jaso sarato pangabdiannyo, pamarentah Republik Indonesia manganugarahinyo Bintang Mahaputera Adiprana jo Bintang Mahaputera Utama sarato Medali Padamaian dari PBB.

## Kaluarga
Rais Abin manikah jo surang padusi banamo Dewi Asiyah Hidayat sarato alah dianugarahi tigo urang anak, tujuah cucu sarato ciek cicit.

## Rujuakan
Sjarifuddin Baharsjah

**[[Profesor|Prof.]], [[Doktor|Dr.]], Sjarifuddin Baharsjah, MSc** adolah surang pandidik dari Institut Patanian Bogor sarato tokoh patanian Indonesia. Baliau pernah manjabat Mantari Patanian pariode 1993-1998 pado Kabinet Pambangunan VI dimaso pamarentahan Orde Baru. Sabalunnyo, baliau manjabat Mantari Mudo Patanian dari taun 1988-1993 pado Kabinet Pambangunan V.

Kakak kanduang dari psikolog Leila Chairani Budiman ko masih katurunan Sultan Bagagarsyah dari Pagaruyuang, Sumatera Barat. Sjarifuddin Baharsjah manikah pado taun 1962 jo Justika Baharsjah nan kudian-pun jadi Mantari Patanian pado Kabinet Pambangunan VII sarato Mantari Sosial pado Kabinet Reformasi Pambangunan. 

## Rujuak-an

## Pautan lua
*Melestarikan Budaya Padi dan Kearifan Lokal Majalah Padi, 28 november 2008. Diakses 8 Mei 2013.
Mochamad Jasin

**[[Letnan Jenderal|Letjen.]] ([[Purnawirawan|Purn.]]) [[TNI]] Mochamad Jasin** () adolah salah surang tokoh tantara Indonesia nan pernah manjabat wakil Kapalo Staf Angkatan Darat (KSAD) TNI pado taun 1970-an.

Sabalunnyo, Mochamad Jasin pernah manjabat Panglima Daerah Militer (Pangdam) VIII Brawijaya dari taun 1967-1970. Katiko manjabat Pangdam Iskandar Muda di Aceh pado taun 1960-1963, Jasin baperanan gadang dalam manciptaan padamaian antaro Pamarentah RI jo DI/TII di bawah pimpinan Teungku Daud Beureu'eh.

## Petisi 50
Jenderal Jasin dikana sabagai jenderal nan jujur, saderhana, bapandirian sangaik kukuah sarato disiplin. Basamo babarapo urang tokoh, sarupo Mohammad Natsir, Sjafruddin Prawiranegara, Manai Sophiaan, Ali Sadikin, Hoegeng Imam Santoso, Mohammad Nazir, A.H. Nasution, Kasman Singodimedjo, A.M. Fatwa, Burhanuddin Harahap, S.K. Trimurti, Azis Saleh sarato babarapo urang tokoh lainnyo, Jasin manandotangani dokumen nan barisi kritik kapado Presiden Soeharto nan dianggap alah manyalahgunoan kakuasaannyo sabagai Presiden. Dokumen atau petisi nan ditandongani di Jakarta pado tanggal 5 Mei 1980 tu kudian dikana sabagai Petisi 50. Sabagai salah surang anggota Petisi 50, baliau paliang vokal dalam mangkritik kabijakan Soeharto pado maso Orde Baru nan dianggapnyo alah banyak manyimpang. Walaupun hubuangan kaduonya sabananyo dakek, tapi Jenderal Jasin tatap kritis.

## Asa usua
Mochamad Jasin laia di Sabang, Pulau Weh, Aceh dari surang ibu nan badarah Minangkabau jo ayah, Mochamad Iyas nan badarah Jawa.

## Pandidikan
*Taman Siswa, Sabang  
*Taman Dewasa, Medan
*Taman Guru B2 Wirogunan, Yogyakarta  
*Defence General Staff College Wellington, India (1958)

## Karier
***Tantara***
* Parwira Staf Daidan I Madiun (1944) 
* Ajudan Kumandan Resimen 31 BKR Madiun (1945)
* Kumandan Batalion 40 Madiun (1947)
* Kumandan Brigade V Kediri (1951)
* Kapalo Staf Resimen 17 Surabaya (1951)
* Kapalo Staf Resimen Infantri 16 Jember (1951) 
* Kapalo Departemen Panyarangan SSKAD (1953)
* Kapalo Departemen Lapis Baja SSKAD (1959)
* Pangdam Iskandar Muda (1960-1963)
* Atase Militer RI di Moskow (1965)
* Pangdam Brawijaya (1967-1970)
* wakil KSAD (1970)

***Sipil***
* Sekjen Departemen PUTL (1973)
* Direksi jo Komisaris di sajumlah PT (1974)
* Private Consultant (1975-1985)

## Rujuak-an

*Letjen (Purn.) Mochamad Jasin: Teguh Sampai Durian Gajah Runtuh  Forum Keadilan, 02 Nov 1998. Diakses 8 Mei 2013.
*6 Jenderal berani tantang kediktatoran Soeharto Merdeka.com, 21 Maret 2013. Diakses 8 Mei 2013.